Diari Oficial de la Generalitat Valenciana


Sumari del DOGV 6632, del 18-10-2011 (2011/10127)

Extracte de les resolucions per les quals s'acorda la inscripció al Registre de Fundacions de la Comunitat Valenciana de les entitats Fundació de la Comunitat Valenciana Padre Ricardo de Castelló, Fundació Club Deportivo Alcoyano de la Comunitat Valenciana, Fundació 101248 de la Comunitat Valenciana, Fundació Turia Arquitectos de la Comunitat Valenciana, Fundació TEA de la Comunitat Valenciana, Fundació la Sierra de la Comunitat Valenciana, Fundació Red Sostenible i Creativa de la Comunitat Valenciana, Fundació Codiagro de la Comunitat Valenciana i Fundació Serona de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10211


Organisme emissor
:   Conselleria de Justícia i Benestar Social

Tipus de document
:   Extracte

Extracte de les resolucions per les quals s'acorda la inscripció al Registre de Fundacions de la Comunitat Valenciana de les entitats Fundació de la Comunitat Valenciana Padre Ricardo de Castelló, Fundació Club Deportivo Alcoyano de la Comunitat Valenciana, Fundació 101248 de la Comunitat Valenciana, Fundació Turia Arquitectos de la Comunitat Valenciana, Fundació TEA de la Comunitat Valenciana, Fundació la Sierra de la Comunitat Valenciana, Fundació Red Sostenible i Creativa de la Comunitat Valenciana, Fundació Codiagro de la Comunitat Valenciana i Fundació Serona de la Comunitat Valenciana. [2011/10105]  
  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Primer  
Per la Resolució de 4 de maig de 2011, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació de la Comunitat Valenciana Padre Ricardo de Castelló, amb el número 100C i classificar-la amb el caràcter d'assistencial. El seu domicili radicarà a Castelló de la Plana, avinguda Doctor Clarà, número 19, districte postal 12836.  
La Fundació té com a finalitat general l'assistència als ciutadans que es troben en una situació de desprotecció, i que per la particularitat de la seua malaltia mental greu, es troben fora de la xarxa d'atenció normalitzada; en concret es proposa:  
a) Prestar una atenció integral amb enfocament educatiu, estimulador i preventiu.  
b) Facilitar el contacte amb l'entorn i l'accés a serveis complementaris.  
El desenrotllament dels fins de la Fundació s'efectuarà a través d'alguna de les formes següents d'actuació:  
a) Oferir allotjament i assistència social als malalts mentals que es troben en situació de desprotecció social de gravetat.  
b) Cobrir les necessitats socials bàsiques, com ara alimentació, higiene, etc.  
c) Proporcionar assessorament i suport especialment en els casos on hi haja un greu deteriorament físic  
d) Coordinar i supervisar cada un dels casos amb els centres de referència: salut mental, serveis socials, xarxa de drogodependències, etc.  
  
e) Gestió de recursos sociosanitaris:  
1. Mini residència Padre Ricardo de l'Alcora: facilitar la progressiva professionalització de l'actual centre situat a la Urbanització Pla del Sol, amb l'objectiu de permetre el futur trasllat dels pacients al CEEM Padre Ricardo. Aquest centre disposa actualment de 12 llits, que estan ocupats principalment per malalts amb patologia dual greu. Actualment aquest recurs es troba gestionat per l'associació OSIM.  
  
2. Centre Específic de Malalts Mentals Crònics CEEM Padre Ricardo de Castelló: amb un nombre de llits entre 40 i 50, per tal de facilitar la inserció de persones que es troben en situació de desprotecció social amb patologies mentals greus i patologia dual i no tenen la capacitat material de cobrir les seues necessitats bàsiques més immediates, en un entorn que permeta el seu desenrotllament personal, superació de la seua problemàtica i inserció social.  
3. Centres de dia i ocupacionals: centres en què els pacients es troben atesos en l'horari laboral, faciliten la seua reinserció social i ocupacional, així com atenent les seues necessitats tipus psicològic, físic i de necessitats bàsiques. Aquests recursos permeten que alguns malalts mentals greus puguen de nou conviure en el si familiar.  
  
4. Habitatges tutelats: habitatges en què diversos malalts mentals conviuen d'una forma supervisada, faciliten l'ompliment de la medicació, assistència a recursos sanitaris i sociosanitaris i la seua integració social i familiar  
5. CEA Centre de Trobada i Acollida: centre on els malalts d'addiccions i de patologia dual que es troben en situació de greu desprotecció reben les cures bàsiques d'alimentació, pernocta, higiene, etc., així com programes derivats a la reducció del dany com la prevenció de malalties contagioses, i es facilita el seu accés a l'assistència sanitària normalitzada.  
f) Gestió de recursos socials:  
- Menjador Social Padre Ricardo: atendrà les necessitats alimentàries de primer nivell d'unes 50 persones amb una problemàtica d'elevada gravetat, coexistint problemes socials, físics i psicològics. Actualment aquest recurs es troba gestionat per l'associació OSIM.  
  
g) Construcció i gestió de nous recursos sociosanitaris i socials, així com l'ampliació i millora dels ja existents.  
h) Concessió d'ajudes econòmiques.  
i) Subvencions a institucions.  
j) Participant en el desenrotllament de les activitats d'altres entitats que realitzen activitats coincidents o complementàries amb les de la mateixa Fundació.  
k) Assumir la tutela de pacients afectes de malaltia greu, com aquells que pateixen patologia dual greu, tant de forma parcial com completa, quan aquests es troben en situació de desprotecció completa, i haurà de renunciar la seua família a la dita tutela, sempre que la legislació vigent ho autoritze i les institucions públiques així ho sol·liciten.  
  
L'elecció dels beneficiaris serà efectuada pel Patronat amb criteris d'imparcialitat i no discriminació entre les persones i entitats que reunisquen les circumstàncies següents:  
a) Que formen part del sector de població a qui es dirigeix la Fundació, malalts mentals greus i altres ciutadans que es troben en una situació de desprotecció, o tinguen característiques i necessitats semblants.  
  
b) Que demanden la prestació o servei que la Fundació pot oferir.  
  
Que no tinguen mitjans adequats per a obtindre els mateixos beneficis que els prestats per la Fundació.   
  
Segon  
Per la Resolució de data 9 de juny de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Club Deportivo Alcoyano de la Comunitat Valenciana, amb el número 202 A, i classificar-la amb caràcter esportiu. El seu domicili radicarà a Alcoi, carrer Oliver, s/n (Camp del Collao), província d'Alacant.  
La Fundació té com a objecte el foment de les activitats culturals i esportives a la ciutat d'Alcoi i la seua comarca.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les següents formes d'actuació:  
a) Organitzar activitats socials, culturals i esportives perquè els seguidors del club esportiu alcoià tinguen l'oportunitat de gaudir amb la Fundació de les seues il·lusions, les seues aficions i els seus somnis.  
b) Gestionar i potenciar el futbol base del Club Deportivo Alcoyano a través de les seues categories inferiors, en les instal·lacions del Collao.  
c) Crear escoles de futbol, firmar convenis i beques perquè els xiquets i jóvens, futurs futbolistes, tinguen una educació completa.  
  
d) Potenciar entre la joventut l'esperit de competició i superació a través de l'esport, així com fomentar els hàbits de vida saludable que comporta la practica d'activitats esportives.  
e) Celebrar trobades esportives tant entre distints grups de la mateixa fundació amb equips d'altres fundacions i/o poblacions.  
Seran potencials beneficiaris de la Fundació totes les persones sense cap tipus de discriminació que siguen seguidors del Club Deportivo Alcoyano.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
  
Tercer  
Per la Resolució de data 10 de juny de 2011, del secretari autonòmic de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, la Fundació 101248 de la Comunitat Valenciana, amb el número 549V i classificar-la amb el caràcter de defensa dels drets humans i de cooperació per al desenrotllament. El seu domicili radicarà a València, carrer Sant Vicent de Paül, número 13 - porta 4, districte postal 46986.  
La Fundació 101248 de la Comunitat Valenciana té com a fins els següents:   
a) Defendre, protegir i promoure els drets humans i la dignitat de les persones.   
b) Reduir les injustícies i lluitar contra les causes de la pobresa, i no sols contra les seues conseqüències, perquè tots els sers humans puguen exercir plenament els seus drets i gaudir d'una vida digna.   
e) Restablir els drets i promoure soluciones segures i duradores mitjançant instruments pacífics, davant de situacions de persecució, d'emergència, de catàstrofe natural o de conflicte civil.   
f) Educar pels drets humans, i també denunciar i mobilitzar la societat perquè prenga consciència i actue davant de les injustícies, especialment davant de les violacions de drets que causen o agreugen la pobresa.   
g) Fomentar el respecte a la diversitat cultural, la integració i l'acostament de les cultures, els països, les races o les religions, per a la defensa i promoció dels drets humans i per a la construcció de la pau.   
  
h) Promoure valors i actituds cap a un canvi social, basat en criteris de justícia, pau, equitat, igualtat de drets i oportunitats entre dones i hòmens, democràcia, participació, solidaritat i atenció del medi ambient.   
Per a la realització dels dits fins durà a terme les activitats següents:   
a) Execució de programes, projectes integrals i accions de cooperació internacional, de codesenvolupament i d'acció humanitària, amb impacte, qualitat i eficiència.   
b) Realització de projectes de formació i de sensibilització ciutadana, com a trobades, congressos, cursos, campanyes, producció de documentals, festivals, conferències, debats, exposicions, concursos o convocatòries de premis. Igualment, activitats culturals o benèfiques i accions a través de qualsevol manifestació artística o d'un altre tipus que calguen per al compliment dels fins.   
Les esmentades activitats podran ser realitzades per la Fundació 101248 de la Comunitat Valenciana, per si sola o en col·laboració amb persones físiques o jurídiques, privades o públiques, i altres organismes.  
Les prestacions de la Fundació s'atorgaran de forma no lucrativa.   
  
Seran beneficiaris de la Fundació 101248 de la Comunitat Valenciana les persones que patisquen violacions en els seus drets, agressions o qualsevol atac, físic o psíquic, o que es troben en situació de vulnerabilitat, pobres, refugiats, desplaçats, immigrants, marginats, discapacitats, dones, xiquets, jóvens, persones en situació de dependència, desigualtat o en risc d'exclusió social, i la població en general.   
  
La Fundació atorgarà amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el Patronat que són legítims creditors d'aquestes, d'acord amb les bases, normes o regles que establisca a aquest efecte  
Quart  
Per la Resolució de data 16 de juny de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, la Fundació Turia Arquitectos de la Comunitat Valenciana, amb el número 550V, i classificar-la amb el caràcter d'assistencial. El seu domicili radicarà a l'avinguda Gran Via Marqués del Túria, número 40-3a, 46517 València.  
La Fundació té com a objecte recolzar jóvens amb notables aptituds intel·lectuals, facilitant el seu desenrotllament en els aspectes educatius, culturals i esportius. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
  
El desenrotllament de l'objecte de la Fundació s'efectuarà a través d'alguna de les següents formes d'actuació: ajudes econòmiques; ajudes materials en forma d'allotjament, material, llibres?; facilitar treballs remunerats i, en general, qualsevol altra que facilite els fins de la Fundació.  
Seran potencials beneficiaris de la Fundació persones jóvens que necessiten suport per a completar la seua formació intel·lectual o emprendre la seua vida professional. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar davant de la Fundació, dret preferent a gaudir dels seus beneficis, ni imposar atribució a una altra persona o entitat determinada.  
  
Cinqué  
Per la Resolució de 8 de setembre de 2011, del secretari autonòmic de Justícia, de la Conselleria de Justícia i Benestar Social, es va acordar inscriure al Registre de Fundacions de la Comunitat Valenciana, l'entitat denominada Fundació TEA de la Comunitat Valenciana, amb el número 551V i classificar-la de caràcter assistencial. El seu domicili radicarà al carrer Mestral, número 4, del municipi de Godella, CP 46692 (València).  
La Fundació té com a objecte la defensa dels interessos de les persones amb autisme i altres trastorns generalitzats del desenrotllament (TGD) mitjançant la realització de les activitats següents:  
a) Salvaguardar els drets de les persones amb autisme i altres trastorns generalitzats del desenrotllament (TGD) mitjançant la provisió, gestió o control de recursos materials, personals, educatius, laborals, oci i formació que tinguen com a finalitat millorar la seua qualitat de vida.  
b) Assessorar, coordinar i donar a suport a les accions a favor de les persones amb autisme i altres trastorns generalitzats del desenrotllament (TDG).  
c) Exercici d'activitats i serveis de suport per a millorar la qualitat de vida, de les persones amb autisme i altres trastorns generalitzats del desenrotllament (TDG), així com els seus familiars i representants legals.  
d) Realitzar activitats d'estudi, formació, difusió i informació, sensibilització sobre tots els aspectes relacionats amb aquests objectius i fins per al desenrotllament de la millor protecció de les persones amb autisme i TDG.  
e) Incrementar el coneixement i arrelament social sobre la problemàtica i protecció de les persones amb autisme i trastorn generalitzat del desenrotllament.  
2. El Patronat tindrà plena llibertat per a programar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment, així com el mode en què s'hauran de complir els fins enumerats en aquest article. Totes les prestacions de la Fundació s'atorgaran en forma no lucrativa.  
  
1) Seran potencials beneficiaris de la Fundació les persones amb autisme i altres trastorns generalitzats del desenrotllament.  
2) Seran igualment beneficiaris de la Fundació aquells familiars, o representants legals de les persones amb autisme i altres trastorns generalitzats del desenrotllament que requerisquen del suport i ajuda de la Fundació.  
3) També seran beneficiaris les associacions o persones jurídiques que tinguen com a finalitat la protecció de les persones amb autisme i trastorns generalitzats del desenrotllament.  
  
Sisé  
Per la Resolució del 13 de setembre de 2011, del secretari autonòmic de Justícia de la Conselleria de Justícia i Benestar Social, es va acordar inscriure al Registre de Fundacions de la Comunitat Valenciana, la Fundació la Sierra de la Comunitat Valenciana amb el número 552V i classificar-la de caràcter d'econòmica i social. El seu domicili radicarà al carrer de Los Desamparados, número 8, del municipi d'Enguera.  
La Fundació té com a objecte el desenrotllament sociocultural i econòmic. Correspon al Patronat de la Fundació determinar el mode en què s'hauran de complir els fins enumerats en aqueix article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna o diverses de les formes d'actuació següents: desenrotllament de plans educatius, estudis sectorials, col·laboració amb les administracions locals, provincials, autonòmiques, nacionals i de la Unió Europea.  
També podrà convocar premis, establir concursos, donar i organitzar conferències, concerts, etc. tendents a la consecució dels fins que li són propis, així com totes aquelles tasques subordinades o accessòries a l'activitat principal.  
Exercir les activitats econòmiques necessàries per al compliment dels fins. I, de manera genèrica, dur a terme totes les activitats que siguen conduents al millor èxit dels seus fins.  
1. En general la Fundació procurarà atendre i dirigir les seues activitats al major sector de la població possible, d'acord amb l'article 5, principalment en aquelles activitats de l'article 6, articles ambdós d'aquests Estatuts.  
2. Sempre que calga la delimitació dels beneficiaris, en casos com ara l'atorgament de beques, el finançament de projectes o, entre altres, els intercanvis, la Fundació atendrà de manera principal aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat, objectivitat i no-discriminació i els particulars de mèrit, capacitat, sense perjuí que també puga considerar la pluralitat territorial, o les situacions personals de necessitat dels beneficiaris, orde de petició i altres d'anàlegs.  
  
3. Ningú no podrà al·legar, ni individualment ni col·lectivament davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Quant a l'àmbit personal o sector de la població atesa, l'actuació de la Fundació se circumscriu als habitants dels municipis que van formar l'antic districte, a saber: Anna, Bolbaite, Bicorp, Chella, Enguera, Estubeny, Fontanars dels Alforins, la Font de la Figuera, Moixent, Montesa, Navarrés, Quesa, Sellent, Vallada, així com els seus llogarets i caserius.  
  
Seté  
Per la Resolució del 13 de setembre de 2011, del secretari autonòmic de Justícia de la Conselleria de Justícia i Benestar Social, es va acordar inscriure, al Registre de Fundacions de la Comunitat Valenciana, la Fundació Red Sostenible i Creativa de la Comunitat Valenciana, amb el número 553V i classificar-la amb el caràcter d'econòmica i social. El seu domicili radicarà al carrer Llúria, número 14, 3r-A, València.  
La Fundació té com a objecte la promoció en l'exercici d'activitats de promoció de l'acció social i el foment de l'economia social cap a la consecució d'un model de desenrotllament sostenible mitjançant la promoció d'actes cívics, educatius, culturals, d'intercanvi de béns i serveis i de defensa del medi ambient i qualssevol altres de naturalesa anàloga.  
  
Correspon al Patronat de la Fundació determinar, amb plena llibertat, el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
- Impartir conferències, organització de cursos i realització de tallers de formació.  
- Edició de revistes i fullets divulgatius.  
- La convocatòria de certàmens nacionals i internacionals de matèries relacionades amb el desenrotllament sostenible.  
- Intervenció en la web.  
- Promoció d'iniciatives d'intercanvi de béns i serveis en pro d'un comerç just.  
- Realitzar totes les tasques subordinades o accessòries a les activitats principals.  
- Exercir les activitats econòmiques necessàries per al compliment dels fins.  
- I, de manera genèrica, portar totes les actuacions que siguen conduents al millor èxit dels seus fins.  
Seran potencials beneficiaris de la Fundació totes aquelles persones físiques o jurídiques que realitzen activitats que tinguen com a objecte o es troben relacionades amb al consecució d'un model social i econòmic de desenrotllament sostenible.  
Sempre que calga la delimitació dels beneficiaris, la Fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació el dret preferent a gaudir dels seus beneficis, ni imposar la seua atribució a persona o entitat determinada.  
  
Vuité  
Per la Resolució de data 14 de setembre de 2011, del secretari autonòmic de Justícia de la Conselleria de Justícia i Benestar Social es va acordar inscriure, al Registre de Fundacions de la Comunitat Valenciana, la Fundació Codiagro de la Comunitat Valenciana amb el número 102C i classificar-la amb caràcter de científica i mediambiental. El seu domicili radicarà a Castelló de la Plana, carrer d'Enmig, número 22-4 pis F.  
Són fins de la Fundació:  
1. Foment d'accions encaminades al desenrotllament científic i tecnològic en el sector agrícola.  
2. Accions encaminades a la cultura de la protecció i atenció del medi ambient.  
3. Programes i accions de formació.  
4. Promoció i suport al desenrotllament sostenible del medi rural.  
5. Foment de la biodiversitat agrícola.  
Per a la consecució dels fins enumerats en l'article 3, la Fundació realitzarà les activitats següents:  
1. Convocatòries de premis per a desenrotllaments científics i tecnològics encaminats a la millor protecció i atenció del medi ambient.  
2. Creació de convenis amb organitzacions científiques i tecnològiques.  
3. Organització de conferències i simposis.  
4. Beques per a la investigació de la creació de noves varietats de productes agrícoles.  
5. Suports biològics a través d'estudis dels sòls.  
6. Investigacions ecològiques per a la protecció del sòl, la qualitat de l'aigua i el medi ambient.  
7. Qualssevol que estiguen relacionades directament amb els fins fundacionals.   
A més amb l'objecte d'obtindre ingressos, la Fundació podrà realitzar activitats mercantils, l'objecte de les quals estiga relacionat amb els fins fundacionals o siguen complementàries o accessòries dins dels límits inclosos a aquest efecte en la normativa vigent.  
Podran ser beneficiaris de l'activitat de la Fundació, qualssevol persones naturals o jurídiques compromeses amb la ciència, la investigació agrícola i el medi ambient conforme al qual, la Fundació Codiagro de la Comunitat Valenciana, seleccionarà els seus beneficiaris democràticament i ajustant-se a criteris d'imparcialitat, objectivitat i no-discriminació.  
  
Nové  
Per la Resolució del 14 de setembre de 2011, del secretari autonòmic de Justícia de la Conselleria de Justícia i Benestar Social, es va acordar inscriure, al Registre de Fundacions de la Comunitat Valenciana, l'entitat denominada Fundació Serona de la Comunitat Valenciana, amb el número 101C i classificar-la amb caràcter d'assistencial. El seu domicili radicarà a la Quadra de Portolés, 1 (PO-1), Castelló de la Plana  
Amb caràcter genèric, la Fundació Serona té per fins l'estudi i investigació; la prevenció, atenció i atenció integral dels discapacitats així com la seua integració sociolaboral plena i de facto des de la irrenunciable pretensió de la completa supressió de les barreres arquitectòniques.  
Específicament amb caràcter enunciatiu i no excloent, la Fundació tindrà en la seua cartera de servei el compliment dels fins següents:  
  
a) Atenció de les persones discapacitades.  
b) Ser referent i suport de famílies en el si de les quals, la realitat quotidiana se sustenta des de l'assumpció que un dels seus membres presenta algun tipus de discapacitat.  
c) Promoure, crear, organitzar i/o patrocinar:  
- Centres de prevenció, diagnòstic i avaluació  
- Unitats de tractament, rehabilitació i atenció especialitzada  
- Centres de capacitació laboral per a la inserció professional  
- Gabinets de teràpia i pedagogia  
- Observatoris per a l'estudi i investigació, així com l'organització de congressos, seminaris o taules redones vinculats als objectius fundacionals.  
- L'edició de publicacions especialitzades relacionades amb els fins de la Fundació  
- Campanyes de sensibilització social en relació amb la prevenció de discapacitats, i fer especial insistència en la importància d'assumir i afrontar el problema des del moment de la seua detecció.  
- Programes d'índole cultural, esportiu, vacacional, recreatiu o lúdic que reporten qualitat de vida a les persones discapacitades, al mateix temps que generen un respir familiar en els seus respectius entorns.  
- Una web i blog propis.  
d) Crear un fòrum de trobada en què es donen cita les persones discapacitades i/o els seus familiars o representants legals amb les institucions públiques i/o privades sensibles a atendre i pal·liar la problemàtica derivada de les seues distintes patologies.  
e) Ser un portaveu qualificat de les necessitats dels discapacitats no sols davant de la societat sinó davant dels poders públics i privats, alhora que intercedir i col·laborar a canalitzar totes les ajudes que puguen derivar-se en empara dels discapacitats i en compliment del present articulat estatutari.  
f) Realització d'activitats relacionades amb els principis i objectius de la cooperació internacional per al desenrotllament.  
g) Promoció del voluntariat social.  
El Patronat disposarà de plena llibertat d'actuació i marge de discrecionalitat per a determinar, en cada moment, les activitats que són idònies per a promoure, en compliment dels fins arreplegats en els presents Estatuts i en fidel consonància amb la filosofia que va inspirar l'entitat fundadora, la constitució de la Fundació Serona.  
Les activitats exercides per la Fundació a través dels seus òrgans rectors per al compliment dels seus fins mantindran una estricta observança als criteris i línies d'actuació que a continuació s'enuncien:  
  
a) La Fundació haurà de desenrotllar al màxim els seus recursos i potencialitats estructurals i operatives de tal forma que el seu funcionament el presidisquen els principis de llibertat, eficàcia, agilitat, transparència, participació, solidaritat, dinamisme, aconfessionalitat, apartidisme, modernitat i privacitat.  
b) La Fundació SERONA haurà d'aparéixer sempre davant de l'opinió pública com a protagonista de les seues actuacions directes, indirectes o concertades; sense que això supose de cap manera detriment o menyscabament d'altres entitats o persones jurídiques públiques o privades amb les que haguera establit un acord de col·laboració o execució.  
c) És obligació del Patronat de la Fundació promoure l'obtenció de recursos financers propis i/o complementaris al mateix temps que gestionar els béns tant econòmics com patrimonials amb la millor diligència exempta de qualsevol gestió temerària.  
d) La Fundació podrà intervindre en qualsevol activitat econòmica, i fins i tot, a través de la seua participació en societats mercantils en què no es responga personalment dels deutes socials.  
e) Per a l'èxit dels seus fins, la Fundació està facultada per a desenrotllar activitats econòmiques i/o crear estructures organitzatives de caràcter productiu a través d'empreses, societats mercantils o altres formes previstes en l'ordenament jurídic destinades a la gestió de funcions que, a juí del Patronat, puguen generar una rendibilitat econòmica que permeta, no sols el compliment dels fins establits, sinó també una repercussió directa en la creació d'ocupació adaptada a persones discapacitades.  
D'acord amb els fins fundacionals i d'acord amb el patrimoni de l'Associació AFANIAS de Castelló que inspira l'essència i ideal de l'entitat Fundadora, el col·lectiu de persones discapacitades serà (amb caràcter genèric) el beneficiari últim de quantes actuacions i iniciatives es promoguen des del Patronat de la Fundació.  
Amb estricte d'objectivitat, responsabilitat, imparcialitat, pulcritud i no discriminació, el Patronat determinarà en cada moment els requisits criteris de valoració, mèrits- etc., que calen per a ser beneficiari d'actuacions o prestacions.  
L'acció protectora de la Fundació podrà fer-se extensiva, amb l'acord previ del seu Patronat, a persones naturals o jurídiques vinculades a l'entorn dels discapacitats, encara que no ho siguen directament.  
En cap cas ningú no podrà imposar al Patronat els beneficis ni les activitats de la Fundació que són responsabilitat única i irrenunciable dels seus òrgans rectors.  
  
València 3 d'octubre de 2011.- El secretari autonòmic de Justícia: Antonio Gastaldi Mateo.